Reunió Grup JEGET 11/02/2025

Participants: Sònia (ACPP); Nicola (ODG); Dani (LaFede); Xavi (XES); Nina (FETS), Guillem (FETS), Roberta (SETEM), David (Oikocredit); Anna (LaCoordi)

S’hi excusen: Rosa (Alternativa3), Eduard (Oxfam Intermón); Dani (Novact); Natalia (Entrepobles); Joana (CooperAcció).

Ordre del dia:

* *Balanç Social*
* *Encuentro de Economía feminista*
* *Retorn Conferència Internacional Eurodad*
* *Publicació BP*
* *Calendari prox reunió*
* *Altres*

**Balanç Social:**

En Xavi fa una breu presentació dels diferents balanços socials que hi ha que són eines d'autodiagnosi (bàsic, complet, social, comunitari. S’està plantejant fer un balanç associatiu).

* El bàsic és més senzill, es tracta d’introduir números i dir sí o no, en el complet sí que pots explicar el teu projecte polític amb apartats narratius. El comunitari és per a projectes amb poques hores remunerades i moltes voluntàries. D'altra banda, també existeix Pam a Pam, on les activistes del projecte et fan una entrevista i si passes el qüestionari et pugen a un mapa d'ESS .
* Les enquestes anònimes del BS són molt interessants per saber com se senten les treballadores, proveïdores o clients.
* El BS s’està utilitzant a nivell estatal (REAS o la CECJ ho estan utilitzant).
* També serveix per certificació d’entitats que poden estar a la XES, ja que és obligatori per a les sòcies com el protocol d’agressions sexistes.
* 297 entitats van fer el Balanç Social el 2024 amb dades 2023 (bàsic i complet). De les entitats participants a la reunió tothom el fa.

Si volem afegir alguna pregunta al balanç, s’ha de fer abans del 30 d’abril i seria per al balanç del 2025.

Comentaris i debat:

* L'objectiu d’aquestes preguntes és que entitats de Lafede facin el BS i saber si les entitats de la XES fan coses amb vincles amb el Sud.
* Hi ha preguntes que poden aportar-nos dades interessants i d'altres més *pedagògiques* que és possible que tothom contesti que no, per el fet que la gent ho hagi de contestar pot fer que es plantegin coses i facin canvis de cara al futur.
* Hem de pensar el valor afegit d’aquestes preguntes, el que ens pot interessar com a grup. Lafede fa una enquesta cada dos anys molt completa, hauríem de pensar què podem preguntar que no es pregunti ja, i com.
* La gent està farta de respondre qüestionaris. Hem d'afegir preguntes però amb mesura.
* Sobre l’activitat exterior de fora de l’UE, no es només saber quants fan projectes internacionals o quin percentatge de les seves activitats es realitzen al sud global, sinó també com l’ESS i les entitats d’aquí es relacionen amb les companyes i entitats del sud global, i si apliquem una mirada decolonial en la nostres relacions amb el sud global (si incloem temes de mirada decolonial, s’hauria de incloure un glossari i potser es pot relacionar amb el protocol antiracista que s’està treballant a Lafede).
* Quant a cooperatives, seria interessant saber si tenen o en què inverteixen els fons de promoció de cooperativisme o un 0.7.
* En l’ultima reunió es va comentar que SUDS i Novact ja estan parlant amb algunes cooperatives per mirar si col·laboren o contracten entitats que vulnerin DDHH en les seves cadenes de producció.

Resum de proposta de preguntes:

1. Realitzes accions fora de l’UE / al sud global o en col·laboració amb entitats d’aquests territoris? (sí/no)
	1. Quin percentatge de la teva activitat es desenvolupa al sud global? (numèric)
	2. Utilitzes mecanismes de cocreació/ codecisió/ codisseny per aquestes activitats? (Si/no)
		1. Quins? (narratiu)
2. Participen entitats del sud en la teva governança? (Si/no)
	1. Quins? (narratiu)
3. Teniu protocols o mecanismes per mirar la traçabilitat de vulneracions de ddhh en la cadena de producció? (Sí/no)
	1. Quins ?(narratiu)
4. Tens protocols o mecanismes per incloure mesures antiracistes o anticolonials en la vostre feina? (Sí/no)
	1. Quins? (narratiu)
5. Si teniu excedents o reserves, teniu establert algun percentatge reservat per a solidaritat internacional? (potser numèric i potser explicar-ho).
6. Teniu algun mecanisme o protocol per assegurar que les proveïdores que utilitzeu estan basats en valors de comerç just, proximitat, o fins socials?

**Encuentro de Economía feminista**

ODG, XES, Entrepobles i FETS participaran al *Primer Encuentro de Economía feminista de Abya Yala*. La trobada és del 26 al 28 de març, a Buenos Aires, Argentina. La Nina ens enviarà més informació. La idea és realitzar reunions conjuntes allà, i que nodreixi per participar al congrés d’ECN Feminista a Sevilla (a la tardor). FETS ho vincula amb un projecte d’ACCD de XES i FETS de Finances Feministes, a la tornada voldríem organitzar alguna cosa per fer retorn. No es podrà seguir online, són processos de construcció conjunta. Hi ha més de 300 persones apuntades.

**Retorn Conferència Internacional Eurodad**

Organitzada per Action Aid, Oxfam, ODG i Eurodad sobre finançament al desenvolupament. Dos dies aquí, tancada al públic, i era preparació de la jornada NNUU. Són conferencies cada 4 anys per oferir la veu organitzada de societat civil.

A la tarda era per aterrar els temes local/global. Es comenta que la sessió va ser molt interessant, les ponents eren tot dones amb discursos potents, però potser faltava trobar-li el vincle amb el finançament al desenvolupament.

De cara a la mobilització del juliol, la Nicola està preparant un *briefing* per explicar què faran a Sevilla, i com participar-hi. Hi ha un grup estatal que coordina les entitats (incidència, comunicació, etc) i un altre grup que coordina Eurodad per treballar documents d’incidència a nivell europeu. Les joves pel clima també volen fer coses, però més aviat accions de protesta abans de la cimera. Per temàtica ,tot el que es fa en aquest grup entra en aquesta conferència, i tothom pot enllaçar el que fan amb elles. Molt important: el govern espanyol ha obert la segona tanda d’acreditacions de la societat civil,. Es proposa que ens hi apuntem totes per accedir al foro social el 28 i 29 per a la societat civil.

**Publicació BP**

Es recorda que es va aprovar que els casos de bones pràctiques eren per compartir internament i treballar-los en els monogràfics del grup, que es va decidir no publicar-los en un web per ara. Estan tots a la carpeta compartida: <https://nextcloud.pangea.org/s/LkH5rgSnWtQCx2i>

Es proposa que els monogràfics puguin ser oberts a gent de fora del grup.

**Pròxima reunió**

S’acorda que la primera hora serà interna del grup i la segona serà un monogràfic obert a més gent:

12h intern:

* Aprovar preguntes per al Balanç (treballades prèviament per correu)
* Retorn jornades feministes Argentina
* Més informació jornades Sevilla
* Proposta monogràfic juny

13h extern: monogràfic protocol transició eco feminista i proveïdores ODG

* En el protocol de transició ecofeminista de l'ODG tenen uns indicadors i un pla d’acció de tres anys, i tenien previst elaborar un protocol de proveïdores. <https://odg.cat/wp-content/uploads/2023/01/Plan-de-transicion-ecofeminista-ODG-es.pdf> I

**Altres**

Oikocredit i FETS estan iniciant una campanya per animar les entitats socials a invertir els seus fons socials i estalvis en finances ètiques. Han identificat 3 perfils: les que encara no hi treballin i vulguin fer el pas, les que hi treballen una mica però volen aprofundir-hi, les que ja hi treballen i vulguin diversificar. Ho llançaran al fòrum fesc a l'abril, si algú s’anima a fer de testimoni que parli amb el David.

LaCoordi: al maig pel dia mundial del comerç just col·laboren amb més de 200 biblioteques d'arreu de Catalunya, i envien material de sensibilització. Si algú te llibres d’economies transformadores/justícia econòmica per repartir que es posi en contacte amb l'equip.

XES: La FESC es divideix en dos, a l’abril hi ha el Fòrum i a l'octubre el Festival.

XES: El 23 o 30 de maig hi haurà la jornada sobre “Una altra burocràcia és possible?”.

Les pròximes reunions del grup seran el **segon dimarts de mes a les 12h.**

* 8 d’abril 12 h a 14 h: a LaFede
* 10 de juny 12 h a 14 h: a ECOS